হন্দোক্লোয়শিংবু তাকপী-তম্বীনবা, হন্দোক্লবা মচাকশিং ফোঙদোক্নবা ফোঙদোক্লোয়শিংবু পূক্নীং থৌগতপীনবা, ভারতকী লোনশিংদগী অতোপ্পা লোনশিংদা, অতোপ্পা লোনশিংদগী ভারতকী লোনশিংদা অমসুং ভারতকী লোন অমদগী লোন অমদা ফোঙখ্রবা হন্দোক্লবা মচাকশিংগী ডেটাবেজশিং কায়দনা থম্নবা অমসুং হন্দোকপগা মরী লৈনবা পাউশিং পীবা ঙম্বা মফম অমা কনবা ঙম্নবা অপূনবা থবকশিং পায়খতলি৷ হায়রিবা থবকশিং অসি পায়খতলগা এন.তি.এম.না হন্দোকপবু ভারততা ইণ্ডষ্ট্রি অমা ওইনা লিংখতনবা হোতনরি৷ হন্দোকপগী পাম্বৈনা অনৌবা টর্মশিং অমসুং দিসকোর্স ষ্টাইলশিং পুথোক্লগা লোনশিংগী চাউখত-খোঙজেল য়াঙখতহন্নবা আশা তৌরি৷ হন্দোক্লোয়শিংনা লোনশিংগী চাউখত-খোঙজেল হায়বদি মরুওইনা ভারতকী লোনশিংগী ওইবা একাদমিক দিসকোর্স অসিদা মরুওইবা থৌদাং অমা লৌগনি৷